# Upute za rad

- Električni alat s umetnutim modulom Bluetooth® Low Energy Module opremljen je radijskim sučeljem. Potrebno je uvažavati propise o ograničenju korištenja, npr. u zrakoplovima ili bolnicama.

- U područjima u kojima nije dopuštena uporaba Bluetooth® radijske tehnologije trebate isključiti modul Bluetooth® Low Energy Module putem aplikacije.

##

Pomoću graničnika dubine (15) možete odrediti željenu dubinu bušenja X.

- Pritisnite tipku za namještanje graničnika dubine (6) i umetnite graničnik dubine u dodatnu ručku (14).
  Rebra na graničniku dubine (15) moraju biti okrenuta prema dolje.
- Uvucite SDS plus radni alat do graničnika u prihvat alata SDS plus . Mogućnost pomicanja SDS plus radnog alata mogla bi inače dovesti do pogrešnog namještanja dubine bušenja.
- Izvucite graničnik dubine toliko da razmak između vrha svrdla i vrha graničnika dubine odgovara željenoj dubini bušenja X.

##

- Ako bi se radni alat ukliještio ili zaglavio, prekinut će se pogon do bušnog vretena. Električni alat uvijek čvrsto držite s obje ruke zbog sila koje se pritom pojavljuju i zauzmite stabilan položaj tijela.

- Isključite električni alat i otpustite radni alat ako se blokira električni alat. Pri uključivanju s blokiranim alatom za bušenje nastaju visoki reakcijski momenti.

##

Brzo isključivanje (KickBack Control) pruža bolju kontrolu nad električnim alatom i time povećava zaštitu korisnika, u usporedbi s električnim alatima bez funkcije KickBack Control. Električni alat će se isključiti u slučaju iznenadne i nepredvidive rotacije električnog alata oko osi svrdla. Indikator brzog isključivanja (20) svijetli crveno i treperi radno svjetlo (13). Kod aktiviranog brzog isključivanja indikator statusa (18) treperi crveno.

- Za ponovno puštanje u rad otpustite prekidač za uključi‌vanje/isključivanje (10) i ponovno ga pritisnite.

##

- Električni alat stavite na maticu/vijak samo u isključenom stanju. Rotirajući radni alati mogu kliznuti.

Za uporabu bitova izvijača potreban vam je univerzalni držač sa SDS plus steznom drškom.

- Očistite usadnik stezne drške i lagano ga podmažite.
- Umetnite univerzalni držač uz okretanje u prihvat alata sve dok se sam ne blokira.
- Provjerite blokadu povlačenjem univer‌zalnog držača.
- Stavite bit izvijača u univerzalni držač. Koristite samo bitove izvijača koji odgovaraju glavi vijka.
- Za vađenje univerzalnog držača gurnite čahuru za blokadu prema natrag i izvadite univerzalni držač iz prihvata alata.