# Пускане в експлоатация

##

Изберете режима на работа на електроинстру‌мента с помощта на превключвателя ударно пробиване/спиране на въртенето (8).

- За смяна на режима на работа натиснете осво‌бождаващия бутон (7) и завъртете превключ‌ва‌теля ударно пробиване/спиране на въртенето (8) в желаната позиция, докато усетите попа‌да‌нето му в позиция с отчетливо прещракване.

Указание: Сменяйте режима на работа само при изключен електроинструмент! В противен случай електроинструментът може да бъде повреден.

Позиция за ударно пробиване в бетон или каменни материали

Позиция за безударно пробиване в дървесни материали, метали, керамични материали и пластмаси, както и за завинтване

Позиция Vario-Lock за преместване на позицията на секач
Превключвателят ударно пробиване/спиране на въртенето (8) не се фиксира в тази позиция.

Позиция за къртене

##

С помощта на превключвателя (9) можете да сменяте посоката на въртене на електро‌инструмента. Това обаче не е възможно при натиснат пусков прекъсвач (10).

- Задействайте превключвателя за посоката на въртене (9) само когато електроинструментът е в покой.

При ударно пробиване, пробиване и къртене установявайте винаги дясна посока на въртене.

- Въртене надясно: За пробиване и завиване на винтове натиснете превключвателя за посоката на въртене (9) до упор наляво.
- Въртене наляво: За развиване на винтове и гайки натиснете превключвателя за посоката на въртене (9) надясно до упор.

##

- За включване на електроинструмента натис‌нете пусковия прекъсвач (10).

Работната светлина (13) свети при частично или напълно натиснат пусков прекъсвач (10) и при неблагоприятни светлинни условия подобрява видимостта в зоната на работа.

- За да изключите електроинструмента, отпуснете пусковия прекъсвач (10).

При ниска околна температура електроинструментът достига пълната си мощност/енергия на удара едва след като работи известно време.

##

В зависимост от силата на натискане на пусковия прекъсвач (10) можете безстепенно да регулирате скоростта на въртене/честотата на ударите на работещия електроинструмент.

Лекият натиск върху пусковия прекъсвач (10) предизвиква малка скорост на въртене/ниска честота на ударите. С увеличаване на натиска се увеличава и скоростта на въртене, респ. честотата на ударите.

Можете да регулирате скоростта на въртене и чрез потребителския интерфейс, респективно чрез приложение за смартфон.

##

Можете да застопорите секача в 40 различни позиции. По този начин можете винаги да работите в оптималната работна позиция.

- Поставете в патронника секач.
- Завъртете превключвателя за спиране на въртенето (8) в позиция „Vario-Lock“.
- Завъртете патронника в желаната позиция.
- Завъртете превключвателя ударно пробива‌не/спиране на въртенето (8) в позицията "Къртене". Така патронникът се блокира в текущата позиция.
- При къртене установете дясна посока на въртене.