# Arbejdsvejledning

- El-værktøjet med indbygget Bluetooth® Low Energy Module er udstyret med et trådløst interface. Der kan være lokale driftsbegrænsninger i f.eks. fly eller på sygehuse.

- I områder hvor den trådløse Bluetooth®-teknologi ikke må anvendes, skal du slukke Bluetooth® Low Energy Module via appen.

##

Med dybdeanslaget (15) kan den ønskede boredybde X fastlægges.

- Tryk på tasten til dybdeanslagsindstilling (6), og sæt dybdeanslaget i ekstrahåndtaget (14).
  Riflingen på dybdeanslaget (15) skal pege nedad.
- Skub SDS plus-indsatsværktøjet ind til anslag i værktøjsholderen SDS plus . Ellers kan SDS plus-værktøjet bevæge sig, så boredybden bliver indstillet forkert.
- Træk dybdeanslaget så langt ud, at afstanden mellem borets spids og dybdeanslagets spids svarer til den ønskede boredybde X.

##

- Hvis værktøjet sidder i klemme, afbrydes rotationen. Hold altid godt fast i elværktøjet med begge hænder på grund af det kraftige moment, og sørg for at stå sikkert.

- Sluk straks for elværktøjet og løsn indsatsværktøjet, hvis det blokerer. Der opstår store reaktionsmomenter, hvis maskinen tændes med et blokeret boreværktøj.

##

Hurtigfrakoblingen (KickBack Control) giver en bedre kontrol over el-værktøjet og forøger derved brugerbeskyttelsen i forhold til el-værktøj uden KickBack Control. Ved pludselig og uforudselig rotation af el-værktøjet omkring borets akse slås el-værktøjet fra, visningen Hurtigfrakobling (20) lyser rødt, og arbejdslyset (13) blinker. Ved aktiveret hurtigfrakobling blinker statusvisningen (18) rødt.

- For at tage maskinen i brug igen skal du slippe tænd/sluk-knappen (10) og aktivere den igen.

##

- Sæt kun el-værktøjet på møtrikken/skruen i slukket tilstand. Roterende indsatsværktøjer kan skride.

For at kunne arbejde med skruebits skal du bruge en universalholder med SDS plus-holdeskaft.

- Rengør holdeskaftets indstiksende, og smør den med en smule fedt.
- Sæt universalholderen i værktøjsholderen med en drejebevægelse, til det automatisk låses.
- Kontrollér at universalholderen sidder rigtigt fast ved at trække i den.
- Sæt en skruebit i universalholderen. Brug kun skruebits, der passer til skruehovedet.
- For at tage universalholderen ud skal du skubbe låsekappen bagud og tage universalholderen ud af værktøjsholderen.