# Смяна на работния инструмент

С патронника можете да използвате работни инструменти с опашка SDS plus, цилиндрични и шестоъгълни работни инструменти лесно и удобно без използване на допълнителни инструменти или смяна на патронника.

Противопраховата капачка (3) ограничава силно проникването на отделящия се при къртене прах в патронника. При поставяне на инструмента внимавайте да не повредите противопраховата капачка (3).

- Повредена противопрахова капачка трябва да се замени веднага. Препоръчва се това да бъде извършено в оторизиран сервиз за електроинструменти.

## Смяна на инструмента (SDS plus)

### Поставяне на работен инструмент SDS plus (вж. фиг. B1−B2)

- Задръжте здраво задната втулка (5) на патронника с една ръка. Отворете с другата ръка гнездото за работен инструмент чрез завъртане на предната втулка (4) докрай.
- Почистете края за пъхане на работния инструмент с опашка SDS plus и леко го смажете.
- Вкарайте работния инструмент с опашка SDS plus със завъртане в гнездото за работен инструмент, докато се застопори автоматично с прещракване.
- Уверете се чрез издърпване, че е захванат здраво.

Съгласно принципа си на действие работният инструмент SDS plus е свободен. Поради това при въртене на празен ход възниква радиално отклонение. Това обаче не се отразява на точността на пробиване, тъй като при пробиване работният инструмент се центрира автоматично.

### Сваляне на работен инструмент SDS plus (вж. фиг. B3)

- Избутайте задната втулка (5) назад и извадете работния инструмент с опашка SDS plus.

## Смяна на инструмент (цилиндрична опашка, шестостен)

### Поставяне на работен инструмент (вж. фиг. C1)

Указание: Не използвайте инструменти без опашка SDS plus за ударно пробиване или къртене! При ударно пробиване и къртене инструменти без опашка SDS plus и патронникът се повреждат.

Указание: Използвайте инструменти с цилиндрична опашка или шестостенна опашка само в режим на работа Пробиване.

- Не затваряйте патронника чрез включване на електроинструмента. Свредлото може да бъде изхвърлено, има опасност от нараняване.

Указание: Използвайте само работни инструменти с цилиндрична или шестостенна опашка с диаметър на опашката от 6 до 10 mm.

- Завъртете превключвателя за ударно проби‌ване/спиране на въртенето (8) в позицията пробиване.

- Задръжте здраво задната втулка (5) на патронника с една ръка. Отворете с друата ръка гнездото за работен инструмент чрез завъртане на предната втулка (4), докато може да бъде поставен работният инструмент.
- Поставете цилиндричния, респ. шестостенния работен инструмент в патронника.
- Задръжте здраво с една ръка задната втулка (5) и завъртете силно с другата ръка предната втулка (4) по посока на стрелката, докато не чуете ясно прещракване.
- Уверете се, че инструментът е захванат здраво, като се опитате да го издърпате.

Използвайте работния инструмент само ако електроинструментът е изключен.

### Сваляне на работен инструмент (вж. фиг. C2)

- Задръжте здраво задната втулка (5) на патронника с една ръка. Отворете с другата ръка гнездото за работен инструмент чрез завъртане на предната втулка (4) по посока на стрелката, докато може да бъде изваден работният инструмент.
- Извадете работния инструмент.

- Не отваряйте патронника чрез включване на електроинструмента. Свредлото може да бъде изхвърлено, има опасност от нараняване.