# Înlocuirea sculei

Cu această mandrină poţi utiliza simplu şi confortabil accesorii SDS plus, accesorii cilindrice şi hexagonale, fără a utiliza scule suplimentare şi fără a înlocui mandrina.

Capacul de protecţie împotriva prafului (3) împiedică în mare măsură pătrunderea prafului rezultat în urma găuririi în sistemul de prindere a accesoriilor în timpul funcţionării sculei electrice. La introducerea accesoriului, aveţi grijă să nu deterioraţi capacul de protecţie împotriva prafului (3).

- În cazul deteriorării capacului de protecţie împotriva prafului, acesta trebuie înlocuit imediat. Se recomandă ca această operaţie să fie executată la un centru de asistenţă tehnică.

## Înlocuirea accesoriului (SDS plus)

### Montarea accesoriului cu sistem de prindere SDS plus (consultă imaginile B1−B2)

- Ţine ferm cu o mână manşonul posterior (5) al mandrinei. Cu cealaltă mână, deschide sistemul de prindere a accesoriilor răsucind complet manşonul anterior (4).
- Curăţă cu regularitate capătul de introducere al accesoriului SDS plus şi gresează‑l.
- Introdu prin răsucire accesoriul SDS plus în sistemul de prindere a accesoriilor până când se blochează automat.
- Trage de accesoriu pentru a verifica dacă este blocat în poziţie.

Prin natura sistemului, accesoriul cu sistem de prindere SDS plus este mobil. De aceea, la funcţionarea în gol, se produce o abatere de la mişcarea concentrică. Aceasta nu afectează precizia de execuţie a găurii deoarece burghiul se autocentrează în timpul găuririi.

### Demontarea accesoriului cu sistem de prindere SDS plus (consultă imaginea B3)

- Împinge spre înapoi manşonul posterior (5) şi extrage accesoriul cu sistem de prindere SDS plus.

## Înlocuirea accesoriului (tijă cilindrică, hexagonală)

### Montarea accesoriului (consultă imaginea C1)

Observaţie: Pentru găurire cu percuţie sau dăltuire, nu utiliza accesorii fără sistem de prindere SDS plus! Accesoriile fără sistem de prindere SDS plus şi mandrina acestora se deteriorează dacă sunt folosite la găurirea cu percuţie şi la dăltuire.

Observaţie: Utilizează accesoriul cu tijă cilindrică sau cu tijă hexagonală numai în modul de funcţionare pentru găurire.

- Nu închide mandrina prin conectarea sculei electricei. Burghiul poate fi aruncat în afară, comportând astfel pericolul de rănire.

Observaţie: Utilizează exclusiv accesorii cu tijă cilindrică sau tijă hexagonală cu un diametru al tijei de 6 mm până la 10 mm.

- Roteşte comutatorul de oprire a percuţiei/rotaţiei (8) în poziţia „Găurire”.

- Ţine ferm cu o mână manşonul posterior (5) al mandrinei. Cu cealaltă mână, deschide sistemul de prindere a accesoriilor rotind manşonul anterior (4) până când accesoriul poate fi montat.
- Introdu accesoriul cilindric, respectiv hexagonal în mandrină.
- Ţine ferm cu o mână manşonul posterior (5), iar cu cealaltă mână răsuceşte cu forţă manşonul anterior (4) în direcţia săgeţii până când se aude un clic.
- Verifică fixarea accesoriului trăgând de acesta.

Fixează accesoriul numai dacă scula electrică este deconectată.

### Extragerea accesoriului (consultă imaginea C2)

- Ţine ferm cu o mână manşonul posterior (5) al mandrinei. Cu cealaltă mână, deschide sistemul de prindere a accesoriilor răsucind manşonul anterior (4) în direcţia săgeţii până când accesoriul poate fi extras.
- Scoate accesoriul.

- Nu deschide mandrina prin conectarea sculei electricei. Burghiul poate fi aruncat în afară, comportând astfel pericolul de rănire.