# Karbantartás és tisztítás

- Minden elektromos kéziszerszámon végzett munka előtt (pl. karbantartás, szerszámcsere stb.) vegye ki az akkumulátort az elektromos kéziszerszámból. Ellenkező esetben a be‑/kikapcsoló véletlen megérintésekor bekapcsolódó készülék sérüléseket okozhat.

- Tartsa mindig tisztán az elektromos kéziszer‌szá‌mot és annak szellőzőnyílásait, hogy jól és bizton‌ságosan dolgozhasson.

- Ha egy porvédő sapka megrongálódott, azt azonnal ki kell cserélni. Azt javasoljuk, hogy a csere végrehajtásával bízzon meg egy Vevőszolgálatot.

- Minden használat után tisztítsa meg a szerszámbefogó egységet.

## A beépített gombelem kicserélése

A Bluetooth® Low Energy Module egy gombelemet tartalmaz.
Ha a gombelem túl gyenge, vagy kimerült, akkor Önt erről a Bosch Toolbox tájékoztatja. A gombelemet csak a Bosch vállalat, vagy egy a Bosch elektromos kéziszerszámok javítására feljogosított vevőszolgálat cserélheti ki.

- Figyelem: Egy gombelemet mindig csak egy azonos típusú gombelemre szabad kicserélni. Robbanásveszély áll fenn.

- A kimerült gombelemeket az előírásoknak megfelelően kell eltávolítani és ártalmatlanítani. A kimerült gombelemek tömítetlenné válhatnak és így a terméket megrongálhatják vagy személyi sérüléseket okozhatnak.