# Uputstva za rad

- Električni uređaj sa ugrađenim Bluetooth® Low Energy modulom je opremljen radio-interfejsom. Morate da obratite pažnju na lokalna ograničenja u režimu rada, npr. u avionima ili bolnicama.

- U područjima u kojim se ne sme koristiti Bluetooth® radio-tehnologija morate da isključite Bluetooth® Low Energy modul u aplikaciji.

##

Pomoću graničnika za dubinu (15) može se definisati željena dubina bušenja X.

- Pritisnite taster za podešavanje graničnika za dubinu (6) i postavite graničnik za dubinu u dodatnu ručku (14).
  Otvor na graničniku za dubinu (15) mora biti usmeren prema dole.
- Postavite SDS plus nastavak do graničnika u prihvat za alat SDS plus . U protivnom, pokretljivost SDS plus alata može da dovede do pogrešnog podešavanja dubine bušenja.
- Izvucite graničnik za dubinu toliko da razmak između vrha bušilice i vrha graničnika za dubinu odgovara željenoj dubini bušenja X.

##

- Ako glavi ili kači umetni alat, prekida se rad vretena bušilice. Držite električni alat, zbog sila koje se pritom javljaju, uvek čvrsto obema rukama i pobrinite se za stabilnu poziciju.

- Isključite električni alat odmah i otpustite umetnuti alat, ukoliko umetnuti alat zablokira. Kod uključivanja sa blokiranim alatom za bušenje nastaju visoki reakcioni momenti.

##

Funkcija brzog isključivanja (KickBack Control) omogućava bolju kontrolu električnog alata i bolju zaštitu korisnika u poređenju sa električnim alatima koji nemaju funkciju KickBack Control. Pri iznenadnoj ili nepredviđenoj rotaciji električnog alata oko ose bušilice, električni alat se isključuje, prikaz za brzo isključivanje (20) svetli crveno i radno svetlo (13) treperi. Kada je aktivirano brzo isključivanje, prikaz statusa (18) treperi crveno.

- Za ponovno puštanje u rad otpustite prekidač za uključivanje/isključivanje (10) i pritisnite ga opet.

##

- Električni alat stavljajte na navrtku/zavrtanj samo kada je isključen. Električni alati koji se okreću mogu proklizati.

Za upotrebu bitova odvrtača neophodan vam je univerzalni držač sa SDS plus prihvatnom osovinom.

- Očistite utični kraj prihvatne osovine i malo ga namastite.
- Ubacite univerzalni držač okrećući u prihvat alata, da se on automatski blokira.
- Prekontrolišite blokadu vukući za univerzalni držač.
- Stavite bit odvrtača u univerzalni držač. Koristite samo bitove odvrtača koji odgovaraju glavi zavrtnja.
- Za skidanje univerzalnog držača gurnite čauru za blokadu ka nazad i uklonite univerzalni držač iz prihvata za alat.