# Navodila za delo

- Električno orodje z vgrajenim modulom Bluetooth® Low Energy je opremljeno z vmesnikom za brezžično povezavo. Upoštevajte lokalne omejitve uporabe, npr. v letalih ali v bolnišnicah.

- V območjih, kjer se tehnologija brezžičnega prenosa Bluetooth® ne sme uporabljati, morate modul Bluetooth® Low Energy izklopiti prek aplikacije.

##

Z omejevalnikom globine (15) lahko določite želeno globino vrtanja X.

- Pritisnite tipko za nastavitev omejevalnika globine (6) in vstavite omejevalnik globine v pomožni ročaj (14).
  Rebrasti profil na omejevalniku globine (15) mora biti obrnjen navzdol.
- Nastavek SDS plus do konca potisnite v vpenjalni sistem SDS plus . Premikanje nastavka SDS plus lahko sicer privede do napačne nastavitve globine vrtanja.
- Omejevalnik globine povlecite navzven tako daleč, da razmak med konico svedra in konico omejevalnika globine ustreza želeni globini vrtanja X.

##

- Pri zatikanju ali zagozditvi vstavnega orodja se pogon na vrtalno vreteno prekine. Zaradi sil, do katerih pride v tej situaciji, morate električno orodje vedno trdno držati z obema rokama, s stabilno telesno držo.

- Izključite električno orodje in sprostite nastavek, če je prišlo do blokade električnega orodja. Pri vklopu z blokiranim vrtalnim orodjem nastanejo visoki reakcijski momenti.

##

Funkcija hitrega izklopa (KickBack Control) nudi boljši nadzor nad električnim orodjem in izboljša varnost uporabnika v primerjavi z varnostjo pri uporabi električnih orodij brez funkcije KickBack Control. V primeru nenadnega in nepredvidenega zasuka električnega orodja okoli vrtalne osi se električno orodje izklopi, prikaz hitrega izklopa (20) zasveti rdeče, delovna lučka (13) pa začne utripati. Pri aktiviranem hitrem izklopu prikaz stanja (18) utripa rdeče.

- Za vnovični vklop izpustite stikalo za vklop/izklop (10) in ga znova pritisnite.

##

- Električno orodje lahko na matico/vijak postavite samo v izklopljenem stanju. Vrteče se električno orodje lahko zdrsne.

Za uporabo vijačnih nastavkov potrebujete univerzalno držalo z vpenjalnim steblom SDS plus.

- Očistite vsadni del vpenjalnega stebla in ga rahlo namastite.
- Univerzalno držalo vstavite v vpenjalni sistem tako, da se samostojno zablokira, ko ga zavrtite.
- Povlecite univerzalno držalo in s tem preverite, ali je pravilno zablokirano.
- Vijačni nastavek vstavite v univerzalno držalo. Uporabite samo vijačne nastavke, ki se ujemajo z glavo svedra.
- Za odstranitev univerzalnega držala blokirni tulec potisnite nazaj in univerzalno držalo odstranite iz vpenjalnega sistema.